ՀՀ պաշտպանության նախկին նախարար Սեյրան Օհանյանի՝ քաղաքական գործունեություն ծավալելու թեման այս օրերին ամենատարածվածն է, իսկ դրա շուրջ հնչող հիմնական կարծիքները խնդիրը դիտարկում են հակադրության մեջ: Գրեթե նույն կերպ փորձել է վարվել նաև ԱԺ ՀՀԿ պատգամավոր Առաքել Մովսիսյանը: Սակայն նրա դիտարկումը փոքր-ինչ այլ բնույթ է ստացել: Բանն այն է, որ Շմայսը յուրաքանչյուր փոփոխության մեջ մարտահրավեր է տեսնում իր անձի հանդեպ, և հիմա էլ, Օհանյանի քայլը որակելիս, նա անմիջապես ասում է. «Անկախ նրանից՝ ով կմտնի քաղաքականություն, ով դուրս կգա, հաստատ իմացեք՝ ես պայքարելու եմ հանուն մեր կուսակցության»: